Aston Martin DB5

Car moethus a gynhyrchir yng ngwledydd Prydain yw'r Aston Martin DB5 grand tourer ac a ddyluniwyd gan y cwmni Eidalaidd Carrozzeria Touring Superleggera. Cafodd ei ryddhau'n fasnachol yn 1963, ac fe'i bwriadwyd fel terfyn y gyfres 'DB4' a dechrau oes newydd y DB5. Ffurfiwyd yr enw o flaen llythrennau Syr David Brown, entrepreneur ac a fu wrth lyw Aston Martin o 1947 i 1972. Mae'n gar nodedig am iddo ymddangos yn un o ffilmiau James Bond - nid y car cyntaf na'r olaf i wneud hynny - pan ymddangosodd yn y ffilm Goldfinger (1964). Ei chwaer cyfoes yw'r Aston Martin DB11, sy'n gwerthu am oddeutu £160,000.

Y cynllun
Y prif wahaniaeth rhyngddo a'r DB4 cyfres V yw ei injan - alwminiwm yn hytrach na dur trwm, a hwnnw gryn dipyn yn fwy nerthol: 4.0 L; yn hytrach na 3.7 L a chafwyd hefyd trawsyriant 5-cyflymder ZF Friedrichshafen a 3 carbwradur SU. Gall yr injan gynhyrchu 282 bhp (210 kW), gydag uchafswm cyflymder o 145 mph (233 km/h) o ran y fersiwn a alwyd yn Vantage ac a ddaeth yn safon gydag ymddangosiad y DB5 ym Medi 1963.

Yn y fersiwn arferol, roedd cadeiriau a symudai'n ôl, carpedi gwlan, ffenestri trydan, dau danc tanwydd, olwynion crom, oerydd olew a llond car o ledr. Dau ddrws oedd i bob model: 2+2.

Gweler hefyd
Aston Martin DB11

Cyfeiriadau

Categori:Ceir
Categori:Aston Martin